

**VEĽKÝ OLYMPIJSKÝ KVÍZ**

**2. kolo**

**Slovenský plavecký šport**



**Plávanie** je druh [lokomócie](https://sk.wikipedia.org/wiki/Lokom%C3%B3cia" \o "Lokomócia) a šport vo [vodnom](https://sk.wikipedia.org/wiki/Voda) prostredí. Prudký rozmach zaznamenáva [plávanie detí](https://sk.wikipedia.org/wiki/Pl%C3%A1vanie_det%C3%AD), ktoré si pre svoj zdravotný a hydroterapeutický význam získava stále viac priaznivcov.

Súťažné a rekreačné plávanie rozlišuje 4 hlavné plavecké spôsoby (štýly):

* [motýlik](https://sk.wikipedia.org/wiki/Mot%C3%BDlik_(pl%C3%A1vanie)),
* [znak](https://sk.wikipedia.org/w/index.php?title=Znak_(pl%C3%A1vanie)&action=edit&redlink=1),
* [prsia](https://sk.wikipedia.org/w/index.php?title=Prsia_(pl%C3%A1vanie)&action=edit&redlink=1),
* [voľný spôsob](https://sk.wikipedia.org/w/index.php?title=Vo%C4%BEn%C3%BD_sp%C3%B4sob_(pl%C3%A1vanie)&action=edit&redlink=1) (kraul)

## **Plavecké disciplíny**

Svetové a európske rekordy a rekordy [SR](https://sk.wikipedia.org/wiki/Slovensko) v 50 metrovom bazéne sa pre obidve pohlavia uznávajú v nasledovných disciplínach:

* voľný spôsob – 50 m, 100 m, 200 m, 400 m, 800 m a 1500 m
* znak – 50 m, 100 m a 200 m
* prsia – 50 m, 100 m a 200 m
* motýlik – 50 m, 100 m a 200 m
* polohové preteky – 200 m a 400 m
* štafety 4 x 100 m a 4 x 200 m voľný spôsob
* štafety 4 x 100 m polohové preteky
* štafety 4 x 100 m voľný spôsob mix
* štafety 4 x 100 m polohové preteky mix

V 25 metrovom bazéne sa okrem vyššie uvedených uznávajú aj:

* polohové preteky – 100 m
* štafety 4 x 50 m voľný spôsob
* štafety 4 x 50 m polohové preteky
* štafety 4 x 50 m voľný spôsob mix
* štafety 4 x 50 m polohové preteky mix

V polohových pretekoch sa plavecké spôsoby plávajú v nasledovnom poradí: motýlik, znak, prsia, voľný spôsob. Štafetové polohové preteky sa plávajú v nasledovnom poradí: znak, prsia, motýlik, voľný spôsob. V oboch prípadoch musí každý zo spôsobov pokryť jednu štvrtinu z celkovej dĺžky disciplíny.

Mix štafetové družstvá musia pozostávať z dvoch mužov a z dvoch žien.

## **HISTORIA PLAVANIA**

 S plávaním, ako so základnou lokomočnou činnosťou človeka, sa stretávame už v praveku. Už v tom období patrilo k základným životným zručnostiam, podobne ako chôdza, beh, lezenie, chytanie a hádzanie. Všetky spoločne zabezpečovali existenciu človeka v boji o prežitie s prírodou a nepriateľom. V tom období človek plával pravdepodobne tak, že napodobňoval pohyby zvierat, zrejme hrabaním a niekedy možno aj vyťahovaním paží z vody. Veľký rozmach telesnej výchovy nastal v staroveku. V otrokárskej spoločnosti sa vládnuca trieda oslobodila od existenčného boja s prírodou a od manuálnej práce, čo umožnilo plný rozkvet umenia a vied. Otrokári zabezpečili prostredníctvom vychovávateľov a učiteľov plný rozvoj osobnosti svojich detí. Medzi základné predpoklady vzdelanosti patrila znalosť čítať a plávať. Plávanie malo značný význam aj pri telesnej príprave vojsk. Zo starovekého Egypta máme niekoľko dokladov, ktoré potvrdzujú obľúbenosť plávania. Najväčší rozmach telesnej výchovy nastal v starovekom Grécku. Plávanie bolo považované za jeden z najdôležitejších vyučovacích predmetov v gymnáziách. Každý kto nevedel čítať a plávať sa považoval za nevzdelanca. Grécky spôsob výchovy vojakov sa neskôr preniesol aj do Ríma. Na Marsových poliach sa v rieke Tiber učili mladí Rimania plávať oblečení a v zbroji. Obľúbené bolo aj potápanie. Obdobou gladiátorských hier boli tiež tzv. naumachie, pri ktorých sa snažil jeden zápasník utopiť druhého. Z Rímskeho obdobia sa nachádzajú po celej Európe pozostatky prepychových kúpeľov s bazénmi a s teplou vodou. Stredovek zavŕšil úpadok telesnej výchovy. Zásluhu na tom mala kresťanská ideológia, ktorá zakazovala akúkoľvek starostlivosť o ľudské telo. Ľudské telo sa stalo nástrojom diabla a tak sa sním aj zaobchádzalo. Podľa sv. Hieronýma (r.450) „čistá pokožka ukazovala na špinavú dušu“. Tak začiatok stredoveku bol poznačený špinou a morovými epidémiami. Jedine jednoduchý ľud porušoval náboženské dogmy a hľadal osvieženie v rybníkoch a riekach. Iná však bola situácia pri výchove rytierov, opory šľachty, ktorí si plávanie zaradili medzi svojich „sedem rytierskych cností“. Až humanisti, návratom k antickej kultúre, vyzdvihli telesnú výchovu a s ňou aj plávanie, späť na miesto vo výchove, ktoré jej zaslúžene patrí. V období humanizmu bola napísaná prvá učebnica plávania (M. Wynmann , 1538). Propagátorom plávania bol aj J.A. Komenský, ktorý vo svojom diele „Orbis pictus“, pod heslom „plávanie“, zobrazil rôzne spôsoby prekonávania vodných tokov človekom. Zásadný obrat vo vzťahu k plávaniu nastal až v novoveku, kde v záujme rozvoja vzdelanosti zakladajú filantropisti výchovné ústavy, na ktorých sa okrem iných náukových predmetov vyučovala mládež aj v plávaní. Po zvládnutí základných prvkov techniky plávania, objavujú sa prvé pozoruhodné výkony v spojitosti s vytrvalostným plávaním. Prvý odvážlivci plávajú cez Dardanely ( lord Byron), La Manche, v ďalších rokoch majú mnohých nasledovníkov. V polovici 60. rokov 19.st. vznikajú v Anglicku prvé spolky priateľov plávania – plavecké kluby, takto Anglicko stáva kolískou športového plávania. Spoločne s rozvojom loptových hier, sa rozvíja aj vodné pólo. Prvé stretnutie bolo zohraté v Anglicku v roku 1869. Skoky do vody boli spočiatku ponímané ako ukážky prejavu odvahy. Na prelome storočia sa však začali štandardizovať skokanské zariadenia a do popredia sa dostal spôsob a estetičnosť vykonania skoku. Veľkej obľube sa tešilo tiež potápanie. Poriadali sa tiež preteky v plávaní pod vodou na vzdialenosť, rýchlosť a dĺžku pobytu pod vodou. Dnešné potápanie sa zdokonalilo predovšetkým v súvislosti s technickou vybavenosťou potápačov (plutvy, dýchacie zariadenia, neoprénové obleky, najrôznejšie prístroje a pod.).

**Kraul**

***Charakteristika***

Plavecké výkony potvrdzujú, že sa jedná v súčasnosti o najefektívnejšiu plaveckú techniku.Vďaka svojej efektivite je využívaný aj v iných športoch, ktorého súčasťou je plávanie. Vývoj techniky bol ovplyvnený skutočnosťou, že sa uplatňuje v plaveckej disciplíne voľný spôsob. Hnacou silou sú zábery horných končatín, zábery dolných končatín majú predovšetkým funkciustabilizácie a vyrovnávania pohybu. Najčastejšie sa pláva tzv. **šesťúderovým**kraulom, čo znamená, že na jeden záberový cyklus horných končatín pripadá šesť záberov nohami.  
  


**Prsia**

***Charakteristika***

Plavecký spôsob prsia prešiel podobne ako aj ostatné plavecké spôsoby búrlivým

vývojom. Vývoj, predovšetkým v 80.-tych rokoch m.st., zasiahol aj do pretekárskej techniky.

Pokiaľ v nedávnej minulosti plavec nemohol počas splývania ponoriť hlavu pod hladinu,

v súčasnosti je práve naopak povinný v priebehu každého pohybového cyklu preťať hlavou

hladinu vody. Zmena techniky takto ovplyvnila nielen výkonnosť vrcholových plavcov, ale ja

metodiku výuky plávania.



## PLÁVANIE NA ÚZEMÍ SLOVENSKA

 Zánikom ČSZTV sa dianie v plávaní prenáša do Slovenskej plaveckej federácie, ktorá v súčasnosti registruje 55 plaveckých klubov a cca 3250 členov a koordinuje dianie v tomto športovom odvetví. Na OH v Atlante v roku ............. **( uveď rok )** sa zúčastnili traja slovenskí plavci - .............................................**( uveď ich mená )** , no do finále sa ani jeden z nich nedostal. M. Moravcová po olympiáde odišla študovať a trénovať do .............. **( uveď krajinu )**, čo výrazne ovplyvnilo jej výkonnostný rast. Postupne získavala medaily na MS a ME a prekonávala európske a svetové rekordy. Svojimi výkonmi sa dostala do európskej a j svetovej špičky. Najväčšie Úspechy M. Moravcovej, ale aj slovenského plávania sú jej dve strieborné medaily na OH v............... **( uveď krajinu )** v roku 2000 na 100m motýlik a 200m v. s.. Jej kolekcia medailí a úspechov je obdivuhodná. Počas kariéry priniesla domov z vrcholných podujatí úctyhodných .........**( uveď počet )** medailí: z toho 2- olympijske, 22 -svetových a .......... **( uveď počet )** európskych kovov. Netreba zabudnúť ani na jej kolekciu rekordov: .......... **( uveď počet )** svetové, 16-európskych a 203-slovenských seniorských rekordov. Do histórie plaveckého Svetového Pohára sa zapísala na čelo štatistík s úctyhodnými 105 zlatými medailami. Moravcová celkovo vyhrala sériu Svetového pohára tri razy. Plávanie sa našom území začínalo šíriť v druhej polovici 19.st. a jeho rozvoj nastal predovšetkým po I. novodobých Olympijských hrách v Aténach roku.............. **( uveď rok )**. V Bratislave bol prvý krytý bazén Grössling postavený v roku 1895. Do vzniku ČSR v roku 1918, sa plávanie na Slovensku pestovalo iba v niektorých mestách ako v Bratislave, Košiciach, kde vznikali aj prvé plavecké odbory športových klubov. Prvý pretekárom slovenského pôvodu bol.......................... **( uveď jeho celé meno)** rodák z Vysokej nad Moravou, ktorý úspešne reprezentoval Uhorsko na troch OH (1900, 1904, 1908) a spolu získal 2 zlaté, ........... **( uveď počet )** strieborné a 1 bronzovú medailu. V roku 1919 bol založený Československý amatérsky plavecký zväz, ktorý sa stal r..................**( uveď rok )** členom FINA. Prvú zmienku o športovom plávaní zaznamenávame z roku 1921, keď sa uskutočnili propagačné plavecké preteky medzi Devínom a Bratislavou. Usporiadal ich maďarský klub PAC Pozsonyi Atletic Club. V roku 1923 bol založený Slovenský plavecký zväz, ktorý ešte v tom istom roku vstúpil do Československého plaveckého zväzu. V roku 1928 bol postavený letný bazén .................**( uveď jeho meno )** v Petržalke, kde sa pripravovali všetci plavci z Bratislavy. Medzi najúspešnejších sa radili aj plavci z Košíc, kedy plavec a pólista V. Neményi z KAC Košice štartoval v r. 1924 na OH v Paríži, kde s družstvom vodných pólistov obsadil 5. miesto. Výkonnosť slovenského plavectva do rozhodujúcej miery podmieňoval počet krytých bazénov a úroveň odborných trénerských kádrov. Počet klubov sa postupne rozširoval, po Bratislave pribúdali nové TPK - Trnavský plavecký klub, PPK - Piešťanský plavecký klub, ďalej v Banskej Bystrici, Trenčianskych Tepliciach, Banskej Štiavnici, Trenčíne a v Prešove. V rámci Slovenska boli najlepší plavci z Bratislavy. Vo všeobecnosti však slovenský plavci výkonnostne zaostávali voči českým, predovšetkým pražským. V období 2. sv. vojny sa oba plavecké zväzy rozdelili a osamostatnili, z pochopiteľných dôvodov výrazne poklesla aj výkonnostná úroveň pretekárov. V roku 1946 obnovuje svoju činnosť Československý amatérsky plavecký zväz a opäť sa stáva členom FINA. V roku 1946 vyrovnáva Ľ. Komadel z Piešťan svetový rekord na 400 m prsia a na OH v Helsinkách v roku 1952 sa zúčastňujú v družstve Československa aj traja Slováci Komadel, Bačík z Piešťan a Skovajsa z Bratislavy. V roku 1957 vzniká zjednotená telovýchovná organizácia ČSZTV a činnosť plaveckých oddielov riadi plavecký zväz ČSZTV. Celoslovenský rozmach plávania znemožňuje nedostatočný počet krytých bazénov a trénerských kádrov. K podstatným zmenám vo výstavbe bazénov dochádza až v 60.-tych rokoch minulého storočia, kedy bolo postavených v ČSR ...........**( uveď počet )** krytých bazénov, ale predovšetkým v 80.-tých rokoch, kedy ich sprevádzkovali 140. V 70.-tých rokoch bol najúspešnejším slovenským aj československým plavcom Miloslav .......................**( uveď jeho priezvisko )** zo Slávie UK Bratislava, ktorý v r. 1976 na OH v Montreale získal na 200m znak 6. miesto a v roku 1977 na ME vo Švédsku získal titul majstra Európy v na 100m znak a na 200m znak striebro. Z ďalších slovenských plavcov iba M. Géry dosiahol európsku úroveň, keď na ME v Sófii v r.1985 získal bronz na 100m motýlik. Po rozdelení Československa v r. 1993 začína nová etapa aj v oblasti plaveckých športov. Nové politicko - spoločenské zmeny ovplyvnili aj slovenský šport. Postupne sa znížila štátna starostlivosť a hlavne finančná podpora, ktorá negatívne ovplyvňuje činnosť každého plaveckého klubu.

Meno a priezvisko lúštiteľa: ................................................

Škola (presná adresa): .........................................................

Kontakt (e mail)....................................................................

**Organizačné pokyny:**

Veľký olympijský kvíz potrvá počas celého školského roka 2020/2021.

Odpovede 2. kola zasielajte **do 15. januára 2021.**

Stredné školy odpovede posielať na mail  : [janulkasz@gmail.com](mailto:janulkasz@gmail.com)

Základné školy odpovede posielať na mail : [ivetakrizova14@gmail.com](mailto:ivetakrizova14@gmail.com)

Zo správnych odpovedí odmeníme 10 správnych odpovedí, ktorým zašleme olympijské suveníry.